Mačka rybárska

Mačka rybárska (Prionailurus viverrinus) je olivovosivá, s čiernymi škvrnami a krátkym chvostom. Jej výskyt sa viaže najmä na rieky, jazerá, močiare a pobrežné mangrovové porasty. Na život pri vode je prispôsobená prevažne spôsobom správania. Prsty na nohách má oblanené slabo a zuby nie sú práve najvhodnejšie na chytanie klzkej koristi. Miestami je to bežný druh, no viazanosť na habitaty v blízkosti vôd znamená zhoršené životné podmienky v prípadoch odvodňovania, intenzívneho poľnohospodárstva, rozširovania ľudských sídiel a znečistenia. Vedecké meno tejto mačky viverrinus reflektuje jej vzhľad: dlhé zavalité telo a pomerne krátke nohy (viverrinus znamená cibetkovitý). Ako naznačuje meno, mačka rybárska sa živí predovšetkým tým, čo jej ponúka voda. Je to lovec rýb, žiab, hadov, vodného hmyzu, krabov, rakov a lastúrnikov. Jej „udicou“ sú pazúrikaté labky, okrem toho sa ponára a prenasleduje korisť pod vodou. Loví aj malé zemné cicavce, ako sú myši.

 Súhrnné informácie 
 Dĺžka: 75-86 cm
 Chvost: 25-33 cm
 Hmotnosť: 8-14 kg
 Výskyt: Južná až juhovýchodná Ázia
 Sociabilita: Samotár
 Status: Menej ohrozený
 Biotopy výskytu: Mokrade, jazerá, mangrovové močiare

 Iné projekty 

Kategória:Mačkovité